SL Uradni list Evropske unije L 303/56

ODLOČBA KOMISIJE

z dne 18. novembra 2005

o spremembi Odločbe 2000/609/ES glede uvoza svežega mesa ratitov iz Avstralije in Urugvaja

(notificirano pod dokumentarno številko K(2005) 4408)

(Besedilo velja za EGP)

(2005/804/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih zdravstvenega varstva živali, ki urejajo trgovanje s svežim perutninskim mesom (1) znotraj Skupnosti in uvoz tega iz tretjih držav in zlasti členov 9(1), 11(1), 12, 14(1) in 14a Direktive,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih pravilih Skupnosti iz Priloge A (I) Direktive 89/662/EGS, glede povzročiteljev bolezni pa v Direktivi 90/425/EGS (2) in zlasti člena 10 Direktive,

ob upoštevanju naslednjega:

(1) Odločba Komisije 94/85/ES z dne 16. februarja 1994 o seznamu tretjih držav, iz katerih države članice dovoljujejo uvoz svežega perutninskega mesa (3), v ta seznam uvršča Urugvaj.

(2) Odločba Komisije 2000/609/ES z dne 29. septembra 2000 o pogojih zdravstvenega varstva živali, javnozdravstvenih pogojih in izdajanju veterinarskih spričeval za uvoz mesa gojenih ratitov ter o spremembi Odločbe 94/85/ES o sestavi seznama tretjih držav, iz katerih države članice dovolijo uvoz svežega perutninskega mesa (4) določa, da države članice dovolijo uvoz svežega mesa gojenih ratitov samo iz tretjih držav ali njihovih delov iz Priloge I k Odločbi 2000/609/ES pod določenimi pogoji. Urugvaj trenutno ni na seznamu navedene Odločbe.

(3) Po misiji, ki jo je Komisija opravila oktobra 2004, ter poznejših nadaljnjih ukrepih in zagotovilih Urugvaja je zdaj zdravstveno stanje živali in ljudi zadovoljivo, kar omogoča navedeni državi vključitev v seznam odobrenih tretjih držav iz Priloge I k Odločbi 2000/209/ES.

(4) Glede zdravstvenega stanja živali v Urugvaju zaradi atipične kokošje kuge je ustrezno, da uvoze svežega mesa gojenih ratitov iz Urugvaja spremlja vzorec „A“ potrdila o zdravstvenem stanju iz dela 2 Priloge II k Odločbi 2000/609/ES.

(5) Odločba 2000/609/ES, kakor je bila spremenjena z Odločbo 2004/118/ES, pomotoma določa, da mora sveže meso gojenih ratitov iz Avstralije namesto vzorca „B“ potrdila o zdravstvenem stanju iz dela 2 Priloge II k Odločbi 2000/609/ES spremljati vzorec „A“ potrdila o zdravstvenem stanju iz navedene priloge. Navedeno napako je zato treba popraviti.

(6) Odločbo 2000/609/ES je treba zato ustrezno spremeniti.

(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga I k Odločbi 2000/609/ES se nadomesti z besedilom iz Priloge k tej odločbi.

Člen 2

Ta odločba je naslovljena na države članice.

V Bruslju, 18. novembra 2005 Za Komisijo Markos KYPRIANOU Član Komisije

(1) UL L 268, 24.9.1991, str. 35. Direktiva, kakor je bila nazadnje spremenjena z Direktivo 1999/89/ES (UL L 300, 23.11.1999, str. 17).

(2) UL L 62, 15.3.1993, str. 49. Direktiva, kakor je bila nazadnje spremenjena z Uredbo Komisije (ES) št. 445/2004 (UL L 72, 11.3.2004, str. 60).

(3) UL L 44, 17.2.1994, str. 31. Odločba, kakor je bila nazadnje spremenjena z Odločbo 2004/118/ES (UL L 36, 7.2.2004, str. 34).

(4) UL L 258, 12.10.2000, str. 49. Odločba, kakor je bila nazadnje spremenjena z Odločbo 2004/415/ES (UL L 151, 30.4.2004, str. 73). Popravljena različica: UL L 208, 10.6.2004, str. 63.